Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: szóló 1993. évi LXXVI. törvény és a szakmai vizsgáztatás
Paragraph Index: 489

3. A vizsga értékelése A vizsgázó szakmai elméletbõl és szakmai gyakorlatból kap osztályzatot. A szakmai elmélet osztályzatát az írásbeli és a szóbeli elméleti vizsgarészekre kapott érdemjegyek átlaga adja. A vizsgarészeket külön-külön (1—5-ig terjedõ) osztályzattal kell értékelni. Eredményes vizsgát tett az a jelölt, aki minden vizsga követelményét teljesítette. Igazoltan elmulasztott vagy valós indokkal megszakított vizsgát követõen pótlóvizsga tehetõ. Minden egyéb sikertelen, vagy elmulasztott vizsga csak javítóvizsgával ismételhetõ. A javító- és pótlóvizsgára egyaránt — a vizsga idõpontjában érvényes vizsgakövetelmények szerint — a jelölt kérelme alapján kerülhet sor. V. A szakképesítés megszerzésének egyéb kérdései A szakmai vizsga egyes részei alóli felmentés feltételei: Abból a vizsgarészbõl vagy tantárgyból, amelybõl a vizsgázó felsõoktatási intézményben vagy az Országos Képzési Jegyzékben szereplõ, más szakmai vizsga keretében eredményes vizsgát tett, a vizsgatantárgy vizsgája alól felmenthetõ. A felmentésrõl a vizsgabizottság határoz. Az írásbeli vizsgarész napjára más szakmai vizsgarész nem szervezhetõ. Ha a vizsgaszervezõ intézmény által kialakított körülmények lehetõvé teszik, a szóbeli vizsgarész napján sor kerülhet a szakmai dolgozat megvédésére is.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes